Μάρθα Καραγιάννη

Η Μάρθα Καραγιάννη (6 Νοεμβρίου 1939 – 18 Σεπτεμβρίου 2022) ήταν Ελληνίδα ηθοποιός της τηλεόρασης, του θεάτρου και του κινηματογράφου.

Βιογραφία
Υπήρξε μια από τις πιο δημοφιλείς και ξεχωριστές ηθοποιούς της χρυσής εποχής του παλιού ελληνικού κινηματογράφου. Οι γονείς της ήταν ποντιακής καταγωγής. Συγκεκριμένα η μητέρα της Δόμνα γεννήθηκε στο Μπακού και ο πατέρας της Χαρίλαος στο Αικατερινεντάρ. Η ίδια γεννήθηκε στον Πειραιά και μεγάλωσε στο Κερατσίνι."Μάρθα Καραγιάννη", sansimera.gr

Σπούδασε χορό και από τα οχτώ της χρόνια άρχισε να δίνει παραστάσεις στη Λυρική Σκηνή συμμετέχοντας στο παιδικό μπαλέτο της Λουκίας Σακελλαρίου-Κωτσοπούλου, μαζί με την Ελένη Προκοπίου.

Το ντεμπούτο της στον κινηματογράφο το έκανε το 1955, σε ηλικία 16 ετών, στην ταινία της Φίνος Φιλμς Η άγνωστος, σε σκηνοθεσία Ορέστη Λάσκου. Το δοκιμαστικό στα στούντιο του Φίνου το έκανε με τον Αριστείδη Καρύδη-Φουκς και τον Ντίνο Κατσουρίδη.

Το θεατρικό της ντεμπούτο έγινε το 1957 στην επιθεώρηση Ελέφαντες και ψύλλοι, εκεί όπου γνωρίστηκε με τον Γιάννη Δαλιανίδη. Προηγουμένως την είχε δει ο Ναπολέων Ελευθερίου να χορεύει στο κέντρο «Σε λα πεν» και της έκανε την πρόταση να παίξει στη συγκεκριμένη επιθεώρηση. Αργότερα συνεργάστηκε με τον επιχειρηματία του μουσικού θεάτρου Βασίλη Μπουρνέλη στο Θέατρο Ακροπόλ.

Στην τηλεόραση εμφανίζεται πρώτη φορά στη σειρά Ο Δρόμος το 1977, το σενάριο της οποίας υπέγραφε αρχικά και μέχρι τον θάνατό του ο Κώστας Πρετεντέρης.

Απεβίωσε στην Αθήνα στις 18 Σεπτεμβρίου 2022, σε ηλικία 82 ετών, μετά από εγκεφαλικό επεισόδιο.

Σταδιοδρομία
Κινηματογράφος
Η κινηματογραφική της καριέρα συνδέθηκε με τα λαμπερά μιούζικαλ και τις κωμωδίες του Γιάννη Δαλιανίδη. Η συνεργασία τους ξεκίνησε το 1961 στην ταινία Ζητείται ψεύτης. Η ίδια λέει χαρακτηριστικά ότι, αν και ήταν μόλις 21-22 χρόνων, ο Φίνος τη θεωρούσε «φθαρμένη» γιατί είχε πάρει ήδη μέρος σε ταινίες τις οποίες ο σημαντικός παραγωγός τις χαρακτήριζε μέτριες.

Το μοναδικό μιούζικαλ στο οποίο η Μάρθα Καραγιάννη δεν χόρεψε, ήταν το Μερικοί το προτιμούν κρύο γιατί αρχικά στον ρόλο της επρόκειτο να εμφανιστεί η Άννα Φόνσου. Μάλιστα είχε γίνει και δεύτερη πρόταση στην Πόπη Λάζου.

Στη μουσική ταινία Οι θαλασσιές οι χάντρες του 1967 εμφανίζεται ως καθαρά κωμική ηθοποιός, κάτι στο οποίο επέμεινε πολύ ο Γιάννης Δαλιανίδης, παρότι η ίδια πρόβαλλε σθεναρή αντίσταση θεωρώντας ότι ήθελε ο σκηνοθέτης να προβάλλει τη Ζωή Λάσκαρη, ενώ αντίθετα εκείνος της είπε ότι έτσι της δίνει ψωμί για μέχρι τα γεράματά της εννοώντας ότι μπορούσε να ξεχωρίσει και να σταθεροποιηθεί στην κωμωδία και να απαγκιστρωθεί από την εικόνα της λαμπερής σουμπρέτας -χορεύτριας που έχει όριο λήξης.

Τραγούδησε πρώτη φορά στην ταινία Καπετάνιος για κλάματα το 1960 με το τραγούδι «Σαν φυσά το μαϊστράλι», αλλά έκανε μεγάλη επιτυχία τραγουδώντας στην ταινία Γοργόνες και Μάγκες το 1968 με το «Ο άνδρας που θα παντρευτώ». Επίσης τραγούδησε στη βιντεοταινία Μια τρελή, τρελή ζωντοχήρα του 1988.

Η ταινία Ο παράς κι ο φουκαράς είναι η τελευταία ταινία που έκανε εκτός Φίνου γιατί στη συνέχεια υπέγραψε συμβόλαιο αποκλειστικής συνεργασίας με τη μεγάλη κινηματογραφική εταιρία. Το 1965 έκανε ένα πέρασμα στην ταινία του Γιώργου Κωνσταντίνου 5000 ψέματα.

Το 1969, έπαιξε ένα δραματικό ρόλο στην ταινία του Νίκου Φώσκολου, Πεθαίνω κάθε ξημέρωμα, και ένα κωμικό στην ταινία του Ντίνου Δημόπουλου, Η ωραία του κουρέα.

Η συνεργασία της με τον Γιάννη Δαλιανίδη και τον Κώστα Βουτσά απογειώθηκε στην ταινία Το ανθρωπάκι του 1969.

Τελευταία ταινία εκείνη την περίοδο είναι Ο μάγκας με το τρίκυκλο του 1972, ενώ θα επανέλθει μερικά χρόνια αργότερα με την ταινία πρωταγωνιστών του Γιώργου Λαζαρίδη, Ο Ποδόγυρος το 1980.

Τελευταία έπαιξε στις ταινίες Πεθαίνω για σένα (2009) και Από έρωτα (2014).

Θέατρο
Το 1962 έλαβε μέρος στην παράσταση των Θεοδωράκη, Κακογιάννη και Μποστ Όμορφη πόλη.

Συμμετείχε επανειλημμένα στον θίασο Γεωργίας Βασιλειάδου και Βασίλη Αυλωνίτη. Εμφανίστηκε σε επιθεωρήσεις δίπλα στους Νίκο Σταυρίδη, Κώστα Χατζηχρήστο, Γιώργο Κωνσταντίνου, Μαρίκα Νέζερ, Νίκο Ρίζο, Γιάννη Γκιωνάκη, Καίτη Μπελίντα, Σπεράντζα Βρανά, Ρένα Ντορ, Ρένα Βλαχοπούλου, Ορέστη Μακρή, Κατερίνα Γιουλάκη, Σταύρο Παράβα, Αλέκο Λειβαδίτη, Μπέτυ Μοσχονά, Ελένη Προκοπίου, Βαγγέλη Βουλγαρίδη, Γιάννη Φέρμη, Τάκη Μηλιάδη, Σωτήρη Μουστάκα κ.ά.

Η Μάρθα Καραγιάννη όμως δεν έπαιξε μόνο επιθεωρήσεις. Το 1972 συγκρότησε δικό της θίασο και ανέβασε το Καμπαρέ στο θέατρο Καλουτά.

Έπαιξε ανάμεσα σε άλλα Το ρετιρέ της Εύας (1965), Γη SOS (1970), Οι άντρες προτιμούν τις ξανθές (1983), Παγωτό μες στον χειμώνα (1983–84), Αγάπη μου παλιόγρια (1986–87), Απόψε αυτοσχεδιάζουμε (1992–93), Χαμάμ γυναικών (1996–97), Όταν οι γυναίκες το γλεντούν (1998), Αρσενικό και παλιά δαντέλα (1999-2000), Το κορίτσι της γειτονιάς (2002–03), Εκκλησιάζουσες (2004).

Τηλεόραση
Στην τηλεόραση εκτός από το σήριαλ Ο Δρόμος (1977) πρωταγωνίστησε στις σειρές Οι Μικρομεσαίοι του Γιάννη Δαλιανίδη (1992), Ζωή πατίνι του Γιώργου Κωνσταντίνου (1995) και Επτά Θανάσιμες Πεθερές (2004). Εμφανίστηκε ως guest σε δύο επεισόδια της κωμικής σειράς Κωνσταντίνου και Ελένης (1999)

Κινηματογράφος Μάρθα Καραγιάννη
Ο θερινός κινηματογράφος Κατερίνα λειτουργεί από το 1960 στην συνοικία Ευγένεια, στο Κερατσίνι. Το 2016 ο ενοποιημένος, πλέον, Δήμος Κερατσινίου - Δραπετσώνας, αγκαλιάζει το θερινό κινηματογράφο, του οποίου η λειτουργία είχε ανασταλεί, τον περιποιείται και τον ανοίγει ξανά με το νέο όνομα, που του είχε ήδη δοθεί λίγα χρόνια πριν, αφιερωμένο στην ηθοποιό Μάρθα Καραγιάννη.

 Προσωπική ζωή 
Η Μάρθα Καραγιάννη παντρεύτηκε τον ποδοσφαιριστή του Ολυμπιακού, Μίμη Στεφανάκο  τον Οκτώβριο του 1960. Ο γάμος τους έγινε στην εκκλησία του Αγίου Γεωργίου στην Κυψέλη. Μαζί απέκτησαν ένα παιδί που πέθανε τρεις ημέρες μετά τη γέννηση του. Το ζευγάρι χώρισε λίγους μήνες αργότερα.

Το 1973 γνωρίστηκε με τον διεθνή τερματοφύλακα του Παναθηναϊκού, Βασίλη Κωνσταντίνου Η σχέση τους θα διαρκέσει δώδεκα χρόνια και θα διαλυθεί το 1985 λίγους μήνες προτού επισημοποιηθεί με γάμο.

Το 2001 έγραψε την αυτοβιογραφία της με τίτλο Ο έρωτας μωρό μου είναι γλέντι που κυκλοφόρησε από τις εκδόσεις «Άγκυρα». Ένα μεγάλο κομμάτι του βιβλίου περιλαμβάνει συνεντεύξεις που είχε παραχωρήσει μέχρι τότε. Περισσότερα βιογραφικά στοιχεία αλλά και περισσότερες πληροφορίες για τις ταινίες και τα θεατρικά που συμμετείχε περιλαμβάνονται στο δεύτερο βιογραφικό βιβλίο της, με τον τίτλο Μάρθα Καραγιάννη, κορίτσι για μιούζικαλ το 2009, που έγραψε ο Μάκης Δελαπόρτας για τις εκδόσεις «Ορφέας».

Η Μάρθα Καραγιάννη λάτρευε τα ταξίδια για αυτό και δήλωνε «πολίτης του κόσμου». Από το 1980 και μετά γύρισε σχεδόν όλο τον κόσμο.

 Κινηματογράφος
ΈτοςΤίτλοςΣκηνοθέτηςΡόλος1956Η άγνωστος Ορέστης ΛάσκοςΕλένηΦτώχεια, έρως και κομπίνεςΗλίας ΠαρασκευάςΤούλα1957Κατά λάθος μπαμπάςΜιχάλης ΝικολόπουλοςΡίτα1958Ο κόμης ΧατζηχρήστοςΚώστας ΑνδρίτσοςΑδέκαροι ερωτευμένοιΤζανής ΑλιφέρηςΣοφίαΟ θείος από τον ΚαναδάΦίλιππος Φυλακτόςκαίτη1959Για την αγάπη της βοσκοπούλαςΦρίξος ΗλιάδηςΓκόλφω1960Πλούσιοι χωρίς λεφτάΜαίρηΤρεις κούκλες κι εγώΝίκος ΤσιφόροςΛένα1961Ζητείται ψεύτηςΓιάννης ΔαλιανίδηςΠίτσα Κίτσα Ο σκληρός άνδρας ΚούλαΚαπετάνιος για κλάματαΑπόστολος Τεγόπουλος - Κώστας ΧατζηχρήστοςΜάρωΕυτυχώς…τρελλάθηκα! Κώστας ΑνδρίτσοςΙσμήνη ΠαπάζογλουΈξω οι κλέφτες!Μαργαρίτα1962Ο διάβολος και η ουρά τουΣτέλιος ΖωγραφάκηςΝτίνα ΠαζίληΟ ταξιτζήςΚώστας ΧατζηχρήστοςΑλίκη1963Ο καζανόβαςΣωκράτης ΚαψάσκηςΜήτσηΖητείται τίμιοςΠαναγιώτης ΚωνσταντίνουΜαρίαΑυτό το κάτι άλλοΓρηγόρης Γρηγορίουερωμένη ΛάζαρουΜερικοί το προτιμούν κρύο...Γιάννης ΔαλιανίδηςΛέλα Ένα κορίτσι για δύο Ινώ1964Κάτι να καίει ΡέναΈνας ζόρικος δεκανέαςΒασίλης ΜαριόληςΦρόσωΟ παράς κι ο φουκαράςΚώστας ΚαραγιάννηςΛολίτα ΜορένοΟι κληρονόμοι Γιάννης ΔαλιανίδηςΜαίρη Αστράνη1965Κορίτσια για φίλημα Μάρθα1966Ραντεβού στον αέρα Λία Κούρτη5.000 ψέμματαΓιώργος Κωνσταντίνουυποψήφια για πρόσληψηΟ ξυπόλητος πρίγκηψ Γιάννης ΔαλιανίδηςΜαίρη1967Οι θαλασσιές οι χάντρες Ελένη ΤσίπουραΝύχτα ΓάμουΠέπη Ιορδανίδου 1968Μια κυρία στα μπουζούκια ΜαρίαΓοργόνες και Μάγκες Μαρίνα1969Το ανθρωπάκιΚική Κοπέογλου Πεθαίνω κάθε ξημέρωμαΝίκος ΦώσκολοςΠέρσα Η ωραία του κουρέα Ντίνος ΔημόπουλοςΜάρθα Καραγιώργη1971Μαριχουάνα stop! Γιάννης ΔαλιανίδηςΔέσποινα1972Ο μάγκας με το τρίκυκλο Μάρθα1980Ο ποδόγυρος Γιώργος ΛαζαρίδηςΜιράντα2009Πεθαίνω για σέναΝίκος Καραπαναγιώτηςγιαγιά2010Το σινεμά γυμνόΒάσος ΓεώργαςΜάρθα Καραγιάννη2014Από έρωτα Θοδωρής ΑθερίδηςΣοφία

 Βιντεοταινίες 
+ΈτοςΤίτλοςΣκηνοθέτης1986ΣιγανοπαπαδιάΑπόστολος Τεγόπουλος1987Η εκδίκηση της Νίτσας
Χωρισμένοι κι οι δυοΓιώργος Πετρίδης
Απόστολος Τεγόπουλος1988Η μαμά ξαναπαντρεύεται
Η ντίβα κι ο πρωτάρης

Μια τρελή τρελή ζωντοχήραΒαγγέλης Μπαλαφούτης
Απόστολος Τεγόπουλος

Κώστας Καραγιάννης1989Η φεμινίστρια
Γαμπρός εδώ και τώραΚώστας Καραγιάννης
Βαγγέλης Μπαλαφούτης1990Μια σαραντάρα ίσον με δύο εικοσάρεςΑπόστολος Τεγόπουλος

 Θέατρο 
+ΈτοςΤίτλοςΌνομα Θεάτρου1957Ελέφαντες και ψύλλοι: Η. Λυμπερόπουλος-Ν.Ελευθερίου-Κ.ΝικολαΐδηςΠεροκέ1958
1958-1959Ο Ρωμιός ξαναψηφίζει
Τέντυ Μπόυς: Α. Γιαλαμάς-Γ.Θηβαίος-Κ. ΠρετεντέρηςΜπουρνέλη1959 
1959

1959

1959-1960Κόσμος και κοσμάκης: Μ.Τραϊφόρος-Δ.Βασιλειάδης
Ηλιοβασιλέματα: Γ.Ασημακόπουλος-Β.Σπυρόπουλος-Π.Παπαδούκας

30 κότες κι ένας κόκορας: Γ.Ασημακόπουλος-Β.Σπυρόπουλος-Π.Παπαδούκας

Μοντέρνες γυναίκες ο νυμφίος έρχεται: Α. Γιαλαμάς-Γ.Θηβαίος-Κ. ΠρετεντέρηςΜπουρνέλη
Μπουρνέλη

Ακροπόλ

Μπουρνέλη1960
1960-1961Κάθε καρυδιάς καρύδι: Γ. Γιαννακόπουλος
Πράσινο, κόκκινο: Χ.Γιαννακόπουλος-Κ.Νικολαΐδης-Η.Λυμπερόπουλος-Γ. ΟικονομίδηςΜετροπόλιταν
Ακροπόλ1961Γλυκειά Αθήνα: Ν.Ελευθερίου-Ν.Φατσέας-Σ.Δόξας-Α. Γιαλαμάς-Κ. ΠρετεντέρηςΑκροπόλ1962
1962-1963Όμορφη Πόλη: Μποστ-Μ.Θεοδωράκης
Κάτω οι γυναίκες: Σ.ΠατατζήςΠαρκ
Χατζηχρήστου1963
1963

1963-1964Της κακομοίρας: Γ.Γιαννακόπουλος-Χ.Γιαννακόπουλος
Οι νεόπλουτοι: Ν.Τσιφόρος-Π. Βασιλειάδης

Η γυναικούλα μας: Ν.Τσιφόρος-Π. ΒασιλειάδηςΧατζηχρήστου
Αλάμπρα

Αλάμπρα1964Ο εραστής έρχεται: Γ.ΡούσσοςΑλάμπρα1965
1965-1966Το ρετιρέ της Εύας: Β.Ιμπροχώρη-Ι.Βροντάκη
Παρίσι-Καστρί, εκλογές και ξυστρί: Κοκτέιλ 8 θεατρικών συγγραφέωνΑττικόν
Αλάμπρα1966Κουράγιο Σωτήρη: Μ.Θεοφανίδης
Η πεπονόφλουδα: Μ.Βασιλειάδης-Γ.Κατσαμπής-Λ.Μιχαηλίδης-Κ.Στολίγκας-Σ.ΔόξαςΑττικόν
Αττικόν1967Ταραντέλα: Χ.Γιαννακόπουλος-Κ.Νικολαΐδης
Το πιάτο της ημέρας: Β.Σπυρόπουλος-Γ.ΘίσβιοςΜετροπόλιταν
Μετροπόλιταν1968-1969Άλλος για κούρεμα: Γ.Ασημακόπουλος-Β.Σπυρόπουλος-Π.ΠαπαδούκαςΑκροπόλ1969
1969

1969

1969-1970

1969-1970Η γυναίκα του ΄69: Γ. Οικονομίδης-Γ.Θίσβιος-Ν.Ελευθερίου
Τριαντάφυλλα για σας: Γ.Ασημακόπουλος-Β.Σπυρόπουλος-Π.Παπαδούκας

Μια βόλτα στο φεγγάρι: Γ.Ασημακόπουλος-Β.Σπυρόπουλος-Π.Παπαδούκας

Μίνι μάξι και σιθρού: Γ.Γιαννακόπουλος-Κ.Νικολαΐδης

Απόλλων 11: Γ.Γιαννακόπουλος-Κ.ΝικολαΐδηςΑκροπόλ
Εθνικού Κήπου

Εθνικού Κήπου

Περιοδεία

Περιοδεία1970
1970-1971Γη SOS: Α.Παπάς-Λ.Παπαδόπουλος
Χίππηδες και ντιρλαντάδες: Γ.ΛαζαρίδηςΜινώα
Καλουτά1971
1971-1972Αλάτι και πιπέρι: Κ.Νικολαΐδης-Η. Λυμπερόπουλος
Μίνι και καυτά να καίνε: Δ.Γιαννουκάκης-Μ.ΘεοφανίδηςΜπουρνέλη
Περιοδεία1972
1972

1972-1973

1972-1973Αναμείνατε στο ακουστικό σας: Κ.Καραγιάννης-Π.Παπαδούκας-Ν.Καμπάνης-Β.Μακρίδης
Σήμερα, σήμερα, σήμερα: Κ.Καραγιάννης-Π.Παπαδούκας

Καμπαρέ: Joe Masteroff-Fred Ebb

Κάτι ψιθυρίζεται: Μ.Τραϊφόρος-Ν.ΕλευθερίουΜετροπόλιταν
Μετροπόλιταν

Καλουτά

Καλουτά1973Ίδια γεύση...ίδια γεύση: Πυθαγόρας-Σ.ΦιλιππούληςΒέμπο1974Δόξα τω θεώ, μπράβο στο λαό: Γ.Λαζαρίδης-Ν.Ελευθερίου
Χίππηδες και βουλευτάδες: Γ.Λαζαρίδης-Ν.Ελευθερίου

Οδός ευκαιρίας: Γ.ΛαζαρίδηςΚαλουτά-Πειραϊκό
Καλουτά

Πειραϊκό1975
1975-1976

1975-1976Ο θαυμαστός κόσμος της Εμμανουέλας: Καραγιάννης-Παπαδούκας-Καμπάνης-Μακρίδ
Γέλιο χωρίς καπέλο: Γ.Λαζαρίδης-Σ.Σακελλάρης-Ν.Αθερινός-Κ.Μπιλίρης

Βρε τι γίνεται στον κόσμοΡουαγιάλ
Πειραιεύς

Καλουτά1976Όχι θα κάτσω να σκάσω: Γ.Λαζαρίδης-Σ.Σακελλάρης-Ν.Αθερινός-Κ.ΜπιλίρηςΠειραϊκό1977Κι ο Θεός έπλασε τη γυναίκα: Κ. ΠρετεντέρηςΑθηνά1978
1978-1979Στη Χονολουλού...στη Χονολουλού: Γιάννης Δαλιανίδης-Ν.Καμπάνης-Β.Μακρίδης
Ο επαρχιώτης και η Αθηναία: Π. Βασιλειάδης-Λ.ΜιχαηλίδηςΠαρκ
Περιοδεία1979
1979-1980Γρανίτα από πεπόνι: Μ.Βενιέρης
Δρόμο παίρνω...δρόμο αφήνω: Γ.ΚατσαμπήςΜετροπόλιταν
Περιοδεία1980
1980-1981Οι διάβολοι του Τσάρλι: Γ. Κωνσταντίνου
Μια αξέχαστη νύχτα: ΓιέρκερΡουαγιάλ
Ακάδημος1981
1981-1982Ξύπνα κορόιδο άντρα μου: Ν.Τσιφόρος-Π. Βασιλειάδης
Ζητείται νέα με προίκα: Ν.Τσιφόρος-Π. ΒασιλειάδηςΡουαγιάλ
Ακάδημος1983
1983-1984Οι άντρες προτιμούν τις ξανθιές: Μ.& Ε.Παξινού
Παγωτό μες στο χειμώνα: Μίνο ΜπελέιΜινώα
Μπροντγουαίη1984-1985Πόδια στον αέρα: Όττο ΣτέμπεχΓκλόρια1985Ήπιο κλίσμα: Λ.Μιχαηλίδης-Γ.Χασάπογλου-Π.Κοντογιαννίδης
Γελάστε ελληνικάΑθήναιον
Περιοδεία1986-1987Ησαΐα χόρευε κι όσο θέλεις πήδα: Ν.Τσιφόρος-Π. Βασιλειάδης
(Αγάπη μου παλιόγρια)Διάνα1987-1988Ραντεβού στον παράδεισο: Β.Μακρίδης-Ν.ΚαμπάνηςΑκάδημος1988-1989Φάγατε, λιανίσατε, τελειώσατε: Συρραφή επιθεωρησιακών κειμένωνΠεριοδεία1990-1991Πίσω σ' έχω κόρη μου: Ζαν ΠουαρέΛαμπέτη1991-1992Βουλή τους και το ραβδί τους: Γ.Καλαμίτσης-Β.Μπαλαφούτης
Βουλή τους...και το ραβδί τους: Γ.Καλαμίτσης-Β.Μπαλαφούτης

Γεια σου Γκρέκο φουκαράΑκροπόλ 
Ράδιο Σίτυ

Ράδιο Σίτυ1992
1992-1993Ούτε ψηλός στον κόρφο μας: Γ.Καλαμίτσης-Β.Μπαλαφούτης
Απόψε αυτοσχεδιάζουμε: Λουΐτζι ΠιραντέλοΠεριοδεία
Αναλυτή1993-1994Μου δανείζεις τον άντρα σου: Ν.Καμπάνης-Β.ΜακρίδηςΠειροδεία1995-1996Φωνάζει ο κλέφτης: Δ.ΨαθάςΜπροντγουαίη1996-1997Χαμάμ γυναικών: Νελ ΝτανΜπροντγουαίη1998Όταν οι γυναίκες το γλεντούν: Κάρλο ΓκολντόνιΚΘΒΕ1999
1999-2000Όλοι στο κόλπο: Μάρι Στόουν
Αρσενικό και παλιά δαντέλα: Τζόζεφ ΚέσελρινγκΜινώα
Μπροντγουαίη2001-2002Άρμεγε ευρώ και κούρευε συντάξεις: Λ.Μιχαηλίδης-Β.Μακρίδης-Γ.ΓεωργίουΡάδιο Σίτυ2002-2003Το κορίτσι της γειτονιάς: Ν.ΧατζηαποστόλουΑκροπόλ2004Εκκλησιάζουσες: ΑριστοφάνηςΔΗΠΕΘΕ Κοζάνης2007-2008ΝουΔου Fun Park: Λ.Μπέλλος-Γ.Γαλίτης-Θ.Καλαμούκης-Μ.Βουλαρινός-Ε.Γκρίλλα-PitsirikosΒέμπο2010Πού πας ρε Γιωργάκη με τέτοιο καιρό;: Γ.Γαλίτης-Ν.ΣπυρόπουλοςΑθήναιον 
& Περιοδεία2012
2012-2013Αντόνιο...πονάει το μνημόνιο: Γ.Γαλίτης-Ν.Σπυρόπουλος
Γίναμε βουλή καλλιγραφία: Γ.Γαλίτης-Ν.ΣπυρόπουλοςΠεριοδεία
Περιοδεία2013-2014Η μαμά είπε 'μη': Σ.Παπαδόπουλος-Γ.ΒάλαρηςΑμιράλ2014-2015Κάτω ρε παρτάλια: Γ. Κωνσταντίνου-Ν.ΣπυρόπουλοςΡάδιο Σίτυ 
& Περιοδεία

 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις1977Ο δρόμοςΥΕΝΕΔΜάρθα ΒρόντακαΠρωταγωνιστικός Ρόλος1984Αληθινές ιστορίεςΕΡΤΕπεισόδιο: "Ο ντεντέκτιβ"1984-1985Ο Ανδροκλής και τα λιοντάρια τουΕΡΤ2Ιωάννα ΒαρούτηΠρωταγωνιστικός Ρόλος1992-1993Οι ΜικρομεσαίοιMEGAΜάρθα ΦασιανούΠρωταγωνιστικός Ρόλος1995-1996Ζωή ΠατίνιANT1ΜατίναΠρωταγωνιστικός Ρόλος1996 Τα χρώματα της αγάπηςΕΤ1ΑλίκηΕπεισόδιο: "Οι κομπάρσες"ΕΤ1ΑσπασίαΕπεισόδιο: "Περικλής και Ασπασία"1999Κωνσταντίνου και ΕλένηςANT1Φωφώ ΒλαχάκηΕπεισόδιο: "Σόι και αβλαβείς"2005Επτά Θανάσιμες ΠεθερέςMEGAΔιονυσία ΜποραντάΕπεισόδιο: "Η Νεόπλουτη Πεθερά"2006Safe Sex TV StoriesMEGAΕυτυχίαΕπεισόδιο: "Έμμονες ιδέες"2008Άγρια παιδιάMEGAΦωτεινήΕπεισόδιο: "Ο τρόπος των μικρών"2009Εργαζόμενη ΓυναίκαANT1Επεισόδιο: "Αεροσυνοδός"2011-2013Οι ΒασιλιάδεςMEGAΕυγενία ΠαλαιολόγουΠρωταγωνιστικός Ρόλος2015ΜπρούσκοANT1Ζωή Κροντηρά1 επεισόδιο

 Η Μάρθα μέσα από τις συνεντεύξεις 
"Ξέρεις, πάντα, από 17 χρονών τους καρατερίστικους ρόλους κιαλάριζα". Γυναίκα, 1983, Άννυ Χέρρα-Ζυμαράκη.

"Χρόνια τώρα περιμένω πώς και πώς να μεγαλώσω, να πάψω να 'μαι όμορφη, να έρθει η στιγμή να κάνω άλλα πράγματα". Ταχυδρόμος, 1983, Άρης Δαβαράκης.

"Ο χορός ήταν πάντα μέσα μου, στο αίμα μου! Το μουσικό θέατρο με τράβηξε σαν μαγνήτης". Εικόνες, 1986, Πέπη Κεφαλά.

"Και στα πράγματα που έκανα επιτυχία, είναι γιατί κάποιοι άλλοι με σπρώξανε και βρέθηκα μπροστά. Μόνη μου δεν θα τολμούσα. Θέλω πάντα να έχω συμμαχία". Απογευματινή, 1986, Εύα Μπίθα.

"Πιστεύω ότι όταν ένας δεν έχει χιούμορ, δεν αποδέχεται την πραγματικότητα". Τραστ, 1987, Γ.Αποστολίδης.

"Το να βγάζει γέλιο ένας ηθοποιός είναι προσωπική υπόθεση, δεν μαθαίνεται. Ή το έχεις ή όχι". Ραδιοτηλεόραση, 1992, Αρετή Μπέσκα.

"Η TV είναι σαν την ερωμένη. Όλοι τη βρίζουν και όλοι τη θέλουν". Σταρ, 1994, Ανδρέας Γερακάκης.

"Ξεκίνησα με ρόλους ωραίας - γιατί να το κρύψουμε άλλωστε. Μετά άρχισαν οι ονειρεμένοι μπουφόνικοι ρόλοι, έλεγα κουταμάρες, κουταμάρες, κουταμάρες, έβαζα ένα μπικίνι, χόρευα και καθάριζα". Αδέσμευτος, 1995, Γ.Ε.Β.

"Θα μπορούσα να παίζω και στο σπίτι μου, αλλά είμαστε εγωιστικά πλάσματα οι θεατρίνοι. Θέλουμε και το κοινό...γιατί έχεις ανάγκη από την αποδοχή". Λοιπόν, 1996, Χρήστος Σιάφκας".

"Μόλις κάναμε χορευτικό, εκεί ήταν οι γκρίνιες, γιατί με πίεζε. Επειδή ήξερε ότι έχω δυνατότητες με πίεζε να κάνω πράγματα που θέλανε κούραση....Κι ο Γιάννης (ο Δαλιανίδης) έλεγε...'Ας την να κλάψει για να έχει επιτυχία η ταινία'...".

"Δεν θεωρώ κανένα δραματικό ηθοποιό καλύτερο από κωμικό. Οι μεγαλύτεροι ηθοποιοί είναι οι κωμικοί. Εγώ εκτιμώ έναν ηθοποιό για το πώς παίζει, όχι για το τι παίζει". Αδέσμευτος Τύπος, 1999, Σόνια Μαγγίνα.

Από το βιβλίο "Ο έρωτας μωρό μου, είναι γλέντι", 2001, Άγκυρα.

 Παραπομπές 

 Πηγές 
 Μάρθα Καραγιάννη, Ο έρωτας μωρό μου είναι γλέντι, 2001 (Άγκυρα)
 Μάρθα Καραγιάννη, Κορίτσι για μιούζικαλ, 2009 (Ορφέας)
 Έλληνες - Ελληνίδες ηθοποιοί
Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www.90lepta.com 
 Who's who
 Φίνος φιλμ 

 Εξωτερικοί σύνδεσμοι 
 Μάρθα Καραγιάννη (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου